# Официален вестник C 171E/2007

| | ISSN 1830-365X |
| --- | --- |
| Официален вестник
  на Европейския съюз | C 171E |
| | |
| Издание на български език | Информация и известия | Година 5024 юли 2007 г. |

ISSN 1830-365X

Официален вестник

на Европейския съюз

C 171E

Издание на български език

Информация и известия

Година 5024 юли 2007 г.

---

| Известие No | Съдържание | Страница |
| --- | --- | --- |
| | III   Подготвителни актове |
| | Съвет |
| 2007/C 171E/01 | Обща позиция (ЕО) No 8/2007 от 13 юни 2007 година, приета от Съвета в съответствие с процедурата, посочена в член 251 от Договора за създаване на Европейската общност, с оглед приемането на решение на Европейския парламент и на Съвета за създаване на специална програма Гражданско правосъдие за периода 2007-2013 г. като част от общата програма Основни права и правосъдие | 1 |

Известие No

Съдържание

Страница

III   Подготвителни актове

Съвет

2007/C 171E/01

Обща позиция (ЕО) No 8/2007 от 13 юни 2007 година, приета от Съвета в съответствие с процедурата, посочена в член 251 от Договора за създаване на Европейската общност, с оглед приемането на решение на Европейския парламент и на Съвета за създаване на специална програма Гражданско правосъдие за периода 2007-2013 г. като част от общата програма Основни права и правосъдие

1

| BG | |
| --- | --- |

BG

---

III Подготвителни актове

Съвет

| 24.7.2007 | BG | Официален вестник на Европейския съюз | CE 171/1 |
| --- | --- | --- | --- |

24.7.2007

BG

Официален вестник на Европейския съюз

CE 171/1

---

ОБЩА ПОЗИЦИЯ (ЕО) No 8/2007

приета от Съвета на 13 юни 2007 година

с оглед приемането на Решение No .../2007/ЕО на Европейския парламент и на Съвета от ... за създаване на специална програма „Гражданско правосъдие“ за периода 2007-2013 г. като част от общата програма „Основни права и правосъдие“

(2007/C 171 E/01)

ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

като взеха предвид Договора за създаване на Европейската общност, и по-специално член 61, буква в) и член 67, параграф 5 от него,

като взеха предвид предложението на Комисията,

в съответствие с процедурата, предвидена в член 251 от Договора (1),

като имат предвид, че:

| (1) | Общността има за цел да поддържа и развива пространство на свобода, сигурност и правосъдие, в което е гарантирано свободното движение на хора. За тази цел Общността трябва да приеме, inter alia, в областта на съдебното сътрудничество по граждански дела мерките, необходими за доброто функциониране на вътрешния пазар. |
| --- | --- |

(1)

Общността има за цел да поддържа и развива пространство на свобода, сигурност и правосъдие, в което е гарантирано свободното движение на хора. За тази цел Общността трябва да приеме, inter alia, в областта на съдебното сътрудничество по граждански дела мерките, необходими за доброто функциониране на вътрешния пазар.

| (2) | След предходни програми като „Гроций“ (2) и проекта „Робер Шуман“ (3) с Регламент (ЕО) No 743/2002 на Съвета (4) беше установена обща рамка на Общността за дейности за улесняване на прилагането на съдебното сътрудничество по граждански дела за периода 2002-2006 г. |
| --- | --- |

(2)

След предходни програми като „Гроций“ (2) и проекта „Робер Шуман“ (3) с Регламент (ЕО) No 743/2002 на Съвета (4) беше установена обща рамка на Общността за дейности за улесняване на прилагането на съдебното сътрудничество по граждански дела за периода 2002-2006 г.

| (3) | Европейският съвет в Брюксел от 4 и 5 ноември 2004 г. прие хагската програма „Укрепване на свободата, сигурността и правосъдието в Европейския съюз“ (5) (наричана по-долу „Хагската програма“). |
| --- | --- |

(3)

Европейският съвет в Брюксел от 4 и 5 ноември 2004 г. прие хагската програма „Укрепване на свободата, сигурността и правосъдието в Европейския съюз“ (5) (наричана по-долу „Хагската програма“).

| (4) | През юни 2005 г. Съветът и Комисията приеха План за действие за изпълнение на Хагската програма (6). |
| --- | --- |

(4)

През юни 2005 г. Съветът и Комисията приеха План за действие за изпълнение на Хагската програма (6).

| (5) | Амбициозните цели, определени от Договора и Хагската програма, следва да бъдат постигнати чрез създаването на гъвкава и ефективна програма, която да улесни планирането и изпълнението. |
| --- | --- |

(5)

Амбициозните цели, определени от Договора и Хагската програма, следва да бъдат постигнати чрез създаването на гъвкава и ефективна програма, която да улесни планирането и изпълнението.

| (6) | Програмата „Гражданско правосъдие“ следва да обезпечи инициативи, предприемани от Комисията съгласно принципа на субсидиарността, за действия в подкрепа на организации, които насърчават и улесняват съдебното сътрудничество по граждански дела, както и действия в подкрепа на конкретни проекти. |
| --- | --- |

(6)

Програмата „Гражданско правосъдие“ следва да обезпечи инициативи, предприемани от Комисията съгласно принципа на субсидиарността, за действия в подкрепа на организации, които насърчават и улесняват съдебното сътрудничество по граждански дела, както и действия в подкрепа на конкретни проекти.

| (7) | Една обща програма в областта на гражданското правосъдие, целяща взаимното опознаване на правните и съдебните системи на държавите-членки, ще допринесе за намаляване на препятствията пред съдебното сътрудничество по граждански дела, което ще подобри функционирането на вътрешния пазар. |
| --- | --- |

(7)

Една обща програма в областта на гражданското правосъдие, целяща взаимното опознаване на правните и съдебните системи на държавите-членки, ще допринесе за намаляване на препятствията пред съдебното сътрудничество по граждански дела, което ще подобри функционирането на вътрешния пазар.

| (8) | Съгласно Хагската програма укрепването на взаимното доверие изисква изрично усилие за подобряване на взаимното разбирателство между съдебните власти и различните правни системи. В това отношение следва да бъде отделено особено внимание и подкрепа на европейските мрежи на националните публични органи. |
| --- | --- |

(8)

Съгласно Хагската програма укрепването на взаимното доверие изисква изрично усилие за подобряване на взаимното разбирателство между съдебните власти и различните правни системи. В това отношение следва да бъде отделено особено внимание и подкрепа на европейските мрежи на националните публични органи.

| (9) | Настоящото решение следва да предвиди възможност за съфинансиране на дейностите на определени европейски мрежи дотолкова, доколкото разходите са направени за постигане на цел от общоевропейски интерес. Такова съфинансиране обаче не означава, че бъдеща програма би финансирала подобни мрежи и не лишава други европейски мрежи от възможността да ползват подкрепа за дейностите си в съответствие с настоящото решение. |
| --- | --- |

(9)

Настоящото решение следва да предвиди възможност за съфинансиране на дейностите на определени европейски мрежи дотолкова, доколкото разходите са направени за постигане на цел от общоевропейски интерес. Такова съфинансиране обаче не означава, че бъдеща програма би финансирала подобни мрежи и не лишава други европейски мрежи от възможността да ползват подкрепа за дейностите си в съответствие с настоящото решение.

| (10) | Всяка институция, сдружение или мрежа, които получават безвъзмездни средства по програмата „Гражданско правосъдие“, следва да огласят получената от Общността помощ в съответствие с изискванията за публичност, които ще бъдат определени от Комисията. |
| --- | --- |

(10)

Всяка институция, сдружение или мрежа, които получават безвъзмездни средства по програмата „Гражданско правосъдие“, следва да огласят получената от Общността помощ в съответствие с изискванията за публичност, които ще бъдат определени от Комисията.

| (11) | Настоящото решение определя финансов пакет за целия срок на програмата, който следва да бъде основна референтна сума по смисъла на точка 37 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (7) за бюджетния орган по време на годишната бюджетна процедура. |
| --- | --- |

(11)

Настоящото решение определя финансов пакет за целия срок на програмата, който следва да бъде основна референтна сума по смисъла на точка 37 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (7) за бюджетния орган по време на годишната бюджетна процедура.

| (12) | Тъй като целите на настоящото решение не могат да бъдат постигнати в достатъчна степен от държавите-членки и следователно, с оглед на мащаба и последиците на програмата, могат да бъдат постигнати по-добре на общностно равнище, Общността може да приеме мерки в съответствие с принципа на субсидиарността, установен в член 5 от Договора. В съответствие с принципа на пропорционалността, установен в посочения член, настоящото решение не надхвърля необходимото за постигането на тези цели. |
| --- | --- |

(12)

Тъй като целите на настоящото решение не могат да бъдат постигнати в достатъчна степен от държавите-членки и следователно, с оглед на мащаба и последиците на програмата, могат да бъдат постигнати по-добре на общностно равнище, Общността може да приеме мерки в съответствие с принципа на субсидиарността, установен в член 5 от Договора. В съответствие с принципа на пропорционалността, установен в посочения член, настоящото решение не надхвърля необходимото за постигането на тези цели.

| (13) | Регламент (ЕО, Евратом) No 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (8) (наричан по-долу „Финансовия регламент“) и Регламент (ЕО, Евратом) No 2342/2002 на Комисията от 23 декември 2002 г. за определяне на подробни правила за прилагането на Регламент (ЕО, Евратом) No 1605/2002 на Съвета (9), които гарантират финансовите интереси на Общността, трябва да бъдат прилагани, като се вземат предвид принципите за опростеност и последователност при избора на бюджетни инструменти, за ограничаване на броя на случаите, при които Комисията запазва пряка отговорност за тяхното прилагане и управление, и за необходимата пропорционалност между обема на ресурсите и административната тежест, свързана с тяхната употреба. |
| --- | --- |

(13)

Регламент (ЕО, Евратом) No 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (8) (наричан по-долу „Финансовия регламент“) и Регламент (ЕО, Евратом) No 2342/2002 на Комисията от 23 декември 2002 г. за определяне на подробни правила за прилагането на Регламент (ЕО, Евратом) No 1605/2002 на Съвета (9), които гарантират финансовите интереси на Общността, трябва да бъдат прилагани, като се вземат предвид принципите за опростеност и последователност при избора на бюджетни инструменти, за ограничаване на броя на случаите, при които Комисията запазва пряка отговорност за тяхното прилагане и управление, и за необходимата пропорционалност между обема на ресурсите и административната тежест, свързана с тяхната употреба.

| (14) | Подходящи мерки следва да се вземат и за предотвратяване на нередности и измами, както следва да се предприемат и необходимите мерки за възстановяване на изгубени, неправилно изплатени и използвани не по предназначение средства, в съответствие с Регламент (ЕО, Евратом) No 2988/95 на Съвета от 18 декември 1995 г. относно защитата на финансовите интереси на Европейските общности (10), Регламент (Евратом, ЕО) No 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (11) и с Регламент (ЕО) No 1073/1999 на Европейския парламент и на Съвета от 25 май 1999 г. относно разследванията, провеждани от Европейската служба за борба с измамите (OLAF) (12). |
| --- | --- |

(14)

Подходящи мерки следва да се вземат и за предотвратяване на нередности и измами, както следва да се предприемат и необходимите мерки за възстановяване на изгубени, неправилно изплатени и използвани не по предназначение средства, в съответствие с Регламент (ЕО, Евратом) No 2988/95 на Съвета от 18 декември 1995 г. относно защитата на финансовите интереси на Европейските общности (10), Регламент (Евратом, ЕО) No 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (11) и с Регламент (ЕО) No 1073/1999 на Европейския парламент и на Съвета от 25 май 1999 г. относно разследванията, провеждани от Европейската служба за борба с измамите (OLAF) (12).

| (15) | Финансовият регламент изисква създаването на основен акт, който да регламентира оперативните безвъзмездни средства. |
| --- | --- |

(15)

Финансовият регламент изисква създаването на основен акт, който да регламентира оперативните безвъзмездни средства.

| (16) | Мерките, необходими за прилагането на настоящото решение, следва да бъдат приети в съответствие с Решение 1999/468/EО на Съвета от 28 юни 1999 г. относно установяването на условията и реда за упражняване на изпълнителните правомощия, предоставени на Комисията (13), като се направи разграничение между мерките, които са предмет на процедурата по управление, и тези, които са предмет на процедурата по консултиране, като в определени случаи с оглед повишаване на ефективността е по-подходяща процедурата по консултиране. |
| --- | --- |

(16)

Мерките, необходими за прилагането на настоящото решение, следва да бъдат приети в съответствие с Решение 1999/468/EО на Съвета от 28 юни 1999 г. относно установяването на условията и реда за упражняване на изпълнителните правомощия, предоставени на Комисията (13), като се направи разграничение между мерките, които са предмет на процедурата по управление, и тези, които са предмет на процедурата по консултиране, като в определени случаи с оглед повишаване на ефективността е по-подходяща процедурата по консултиране.

| (17) | В съответствие с член 3 от Протокола относно позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, Обединеното кралство и Ирландия са заявили желанието си да участват в приемането и прилагането на настоящото решение. |
| --- | --- |

(17)

В съответствие с член 3 от Протокола относно позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, Обединеното кралство и Ирландия са заявили желанието си да участват в приемането и прилагането на настоящото решение.

| (18) | В съответствие с членове 1 и 2 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящото решение и то не е обвързващо, нито приложимо към нея. |
| --- | --- |

(18)

В съответствие с членове 1 и 2 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящото решение и то не е обвързващо, нито приложимо към нея.

| (19) | Европейският икономически и социален комитет е представил становище (14) по настоящото решение. |
| --- | --- |

(19)

Европейският икономически и социален комитет е представил становище (14) по настоящото решение.

| (20) | С цел да се осигури ефективното и навременно изпълнение на програмата, настоящото решение следва да се прилага от 1 януари 2007 г., |
| --- | --- |

(20)

С цел да се осигури ефективното и навременно изпълнение на програмата, настоящото решение следва да се прилага от 1 януари 2007 г.,

РЕШИХА:

Член 1

Създаване на програмата

1.   С настоящото решение се създава специална програма „Гражданско правосъдие“, наричана по-долу „програмата“, като част от общата програма „Основни права и правосъдие“, с цел допринасяне за постепенното изграждане на пространство на свобода, сигурност и правосъдие.

2.   Програмата обхваща периода от 1 януари 2007 г. до 31 декември 2013 г.

3.   В настоящото решение понятието „държава-членка“ означава държавите-членки с изключение на Дания.

Член 2

Общи цели

1.   Програма има следните общи цели:

| а) | насърчаване на съдебното сътрудничество с цел допринасяне за създаването на истинско европейско пространство на правосъдие в гражданскоправната област въз основа на взаимно признаване и доверие; |
| --- | --- |

а)

насърчаване на съдебното сътрудничество с цел допринасяне за създаването на истинско европейско пространство на правосъдие в гражданскоправната област въз основа на взаимно признаване и доверие;

| б) | насърчаване на премахването на препятствията пред доброто функциониране на трансграничното гражданско съдопроизводство в държавите-членки; |
| --- | --- |

б)

насърчаване на премахването на препятствията пред доброто функциониране на трансграничното гражданско съдопроизводство в държавите-членки;

| в) | подобряване на ежедневния живот на лицата и предприятията, като им се предоставя възможност да отстояват правата си в целия Европейски съюз, по-точно чрез благоприятстване на достъпа до правосъдие; |
| --- | --- |

в)

подобряване на ежедневния живот на лицата и предприятията, като им се предоставя възможност да отстояват правата си в целия Европейски съюз, по-точно чрез благоприятстване на достъпа до правосъдие;

| г) | подобряване на контактите, обмена на информация и връзките между правни, съдебни и административни органи и юридическите професии, включително чрез подпомагане на съдебното обучение, с цел подобряване на взаимното разбирателство между тези органи и специалисти. |
| --- | --- |

г)

подобряване на контактите, обмена на информация и връзките между правни, съдебни и административни органи и юридическите професии, включително чрез подпомагане на съдебното обучение, с цел подобряване на взаимното разбирателство между тези органи и специалисти.

2.   Без да се засягат целите и правомощията на Общността, общите цели по програмата допринасят за развитието на общностните политики, в частност за създаването на пространство на правосъдие.

Член 3

Конкретни цели

Програмата има следните конкретни цели:

| а) | насърчаване на съдебното сътрудничество по граждански дела с цел:






  i) | гарантиране на правната сигурност и подобряване на достъпа до правосъдие; |
| --- | --- | --- |

а)

насърчаване на съдебното сътрудничество по граждански дела с цел:

i)

гарантиране на правната сигурност и подобряване на достъпа до правосъдие;

| ii) | насърчаване на взаимното признаване на решенията по граждански и търговски дела; |
| --- | --- |

ii)

насърчаване на взаимното признаване на решенията по граждански и търговски дела;

| iii) | премахване на препятствията при съдебните спорове с международен елемент, произтичащи от несъответствията в гражданското право и гражданския процес, и насърчаване на необходимото за тази цел сближаване на законодателствата; |
| --- | --- |

iii)

премахване на препятствията при съдебните спорове с международен елемент, произтичащи от несъответствията в гражданското право и гражданския процес, и насърчаване на необходимото за тази цел сближаване на законодателствата;

| iv) | гарантиране на добро правораздаване чрез избягване на спорове за компетентност; |
| --- | --- |

iv)

гарантиране на добро правораздаване чрез избягване на спорове за компетентност;

| б) | подобряване на взаимното познаване на правните и съдебните системи по гражданскоправни въпроси на държавите-членки и насърчаване и укрепване на установяването на връзки, взаимното сътрудничество, обмена и разпространението на информация, опит и най-добри практики; |
| --- | --- |

б)

подобряване на взаимното познаване на правните и съдебните системи по гражданскоправни въпроси на държавите-членки и насърчаване и укрепване на установяването на връзки, взаимното сътрудничество, обмена и разпространението на информация, опит и най-добри практики;

| в) | гарантиране на доброто изпълнение, правилното и конкретно прилагане, и оценяването на правните инструменти на Общността в областта на съдебното сътрудничество по граждански и търговски дела; |
| --- | --- |

в)

гарантиране на доброто изпълнение, правилното и конкретно прилагане, и оценяването на правните инструменти на Общността в областта на съдебното сътрудничество по граждански и търговски дела;

| г) | осигуряване на по-добра информация за правните системи в държавите-членки и достъпа до правосъдие; |
| --- | --- |

г)

осигуряване на по-добра информация за правните системи в държавите-членки и достъпа до правосъдие;

| д) | насърчаване на обучението на практикуващите юристи по правото на Съюза и на Общността; |
| --- | --- |

д)

насърчаване на обучението на практикуващите юристи по правото на Съюза и на Общността;

| e) | оценяване на общите условия, необходими за укрепването на взаимното доверие при пълно зачитане на независимостта на съдебната система; |
| --- | --- |

e)

оценяване на общите условия, необходими за укрепването на взаимното доверие при пълно зачитане на независимостта на съдебната система;

| ж) | улесняване на функционирането на Европейската съдебна мрежа по граждански и търговски дела, създадена с Решение 2001/470/ЕО на Съвета (15). |
| --- | --- |

ж)

улесняване на функционирането на Европейската съдебна мрежа по граждански и търговски дела, създадена с Решение 2001/470/ЕО на Съвета (15).

Член 4

Дейности

С оглед следване на общите и конкретните цели, установени в членове 2 и 3, програмата подкрепя следните видове действия при условията, определени в годишните работни програми, посочени в член 9, параграф 2:

| а) | конкретни действия, предприети от Комисията, като проучвания и изследвания, проучвания на общественото мнение, разработване на индикатори и общи методологии, събиране, разработване и разпространение на данни и статистика, семинари, конференции и срещи на експерти, организиране на обществени кампании и мероприятия, разработване и поддържане на интернет страници, подготвяне и разпространение на информационни материали, подкрепа и ръководство на мрежи от национални експерти, дейности по анализ, мониторинг и оценка; или |
| --- | --- |

а)

конкретни действия, предприети от Комисията, като проучвания и изследвания, проучвания на общественото мнение, разработване на индикатори и общи методологии, събиране, разработване и разпространение на данни и статистика, семинари, конференции и срещи на експерти, организиране на обществени кампании и мероприятия, разработване и поддържане на интернет страници, подготвяне и разпространение на информационни материали, подкрепа и ръководство на мрежи от национални експерти, дейности по анализ, мониторинг и оценка; или

| б) | конкретни транснационални проекти в интерес на Общността, представени от даден орган или друга организация на държава-членка, международна или неправителствена организация, и обхващащи във всеки случай най-малко две държави-членки или най-малко една държава-членка и друга държава, която може да бъде присъединяваща се страна или страна кандидатка; или |
| --- | --- |

б)

конкретни транснационални проекти в интерес на Общността, представени от даден орган или друга организация на държава-членка, международна или неправителствена организация, и обхващащи във всеки случай най-малко две държави-членки или най-малко една държава-членка и друга държава, която може да бъде присъединяваща се страна или страна кандидатка; или

| в) | подкрепа за дейностите на неправителствени или други организации, преследващи цели от общоевропейски интерес, в съответствие с общите цели на програмата съгласно условията, определени в годишните работни програми; или |
| --- | --- |

в)

подкрепа за дейностите на неправителствени или други организации, преследващи цели от общоевропейски интерес, в съответствие с общите цели на програмата съгласно условията, определени в годишните работни програми; или

| г) | оперативни безвъзмездни средства за съфинансиране на разходите по постоянната работна програма на Европейската мрежа на висшите съдебни съвети и Мрежата на председателите на върховните съдилища на Европейския съюз, доколкото тези разходи са направени за преследване на цел от общоевропейски интерес чрез насърчаване на обмена на мнения и опит по въпроси, свързани със съдебната практика, организацията и работата на членовете на тези мрежи в изпълнение на техните съдебни и/или съвещателни функции по отношение на общностното право. |
| --- | --- |

г)

оперативни безвъзмездни средства за съфинансиране на разходите по постоянната работна програма на Европейската мрежа на висшите съдебни съвети и Мрежата на председателите на върховните съдилища на Европейския съюз, доколкото тези разходи са направени за преследване на цел от общоевропейски интерес чрез насърчаване на обмена на мнения и опит по въпроси, свързани със съдебната практика, организацията и работата на членовете на тези мрежи в изпълнение на техните съдебни и/или съвещателни функции по отношение на общностното право.

Член 5

Участие

1.   Следните държави могат да се включат в дейностите по програмата: присъединяващите се страни, страните кандидатки, както и страните от Западните Балкани, участващи в процеса на стабилизиране и асоцииране съгласно условията, определени в споразуменията за асоцииране или в допълнителните протоколи към тези споразумения, които са сключени или предстои да бъдат сключени с тези държави, относно участието в общностните програми.

2.   По проектите могат да бъдат привлечени практикуващи юристи от Дания и от страните кандидатки, които не участват в програмата, когато това ще допринесе за тяхната подготовка за присъединяване, или от други трети страни, които не участват в програмата, когато това ще допринесе за постигане на целите на проектите.

Член 6

Целеви групи

1.   Програмата е насочена, inter alia, към практикуващите юристи, националните органи и гражданите на Съюза като цяло.

2.   За целите на настоящото решение „практикуващи юристи“ означава, inter alia, съдии, прокурори, адвокати, правни съветници, нотариуси, учени и университетски преподаватели, министерски служители, съдебни служители, съдебни изпълнители, съдебни преводачи и други специалисти, участващи в работата на съдебната система в областта на гражданското право.

Член 7

Достъп до програмата

Достъпът до програмата е открит за институции и държавни или частни организации, включително професионални организации, университети, изследователски институти и институти за правно и съдебно обучение на практикуващи юристи, международни организации и неправителствени организации от държавите-членки.

Член 8

Видове интервенция

1.   Финансирането от Общността може да приеме следните правни форми:

| а) | безвъзмездни средства; |
| --- | --- |

а)

безвъзмездни средства;

| б) | договори за обществени поръчки. |
| --- | --- |

б)

договори за обществени поръчки.

2.   Безвъзмездните средства на Общността се предоставят след покани за предложения под формата на оперативни безвъзмездни средства и безвъзмездни средства за дейности. Максималният процент на съфинансиране се определя в годишните работни програми.

3.   Освен това се предвиждат разходи за придружаващи мерки чрез договори за обществени поръчки, в който случай средствата от Общността покриват закупуването на стоки и услуги. Те покриват, inter alia, разходите за информация и комуникации, за подготовка, реализация, мониторинг, проверка и оценка на проекти, политики, програми и законодателство.

Член 9

Мерки за изпълнение

1.   Комисията реализира финансовата подкрепа на Общността в съответствие с Финансовия регламент.

2.   За изпълнение на програмата Комисията приема, в рамките на общите цели, определени в член 2, годишна работна програма, уточняваща нейните конкретни цели и тематични приоритети, придружаващите мерки, посочени в член 8, параграф 3, и ако е необходимо, списък с други дейности.

3.   Годишната работна програма се приема в съответствие с процедурата, посочена в член 10, параграф 2.

4.   Процедурите по оценяване и отпускане на безвъзмездни средства за дейности вземат предвид, inter alia, следните критерии:

| а) | съответствие на предложената дейност с годишната работна програма, целите, посочени в членове 2 и 3, и видовете дейности, посочени в член 4; |
| --- | --- |

а)

съответствие на предложената дейност с годишната работна програма, целите, посочени в членове 2 и 3, и видовете дейности, посочени в член 4;

| б) | качеството на предложените дейности по отношение на техния идеен проект, организация, представяне и очаквани резултати; |
| --- | --- |

б)

качеството на предложените дейности по отношение на техния идеен проект, организация, представяне и очаквани резултати;

| в) | сумата, поискана за финансиране от Общността, и нейната целесъобразност предвид очакваните резултати; |
| --- | --- |

в)

сумата, поискана за финансиране от Общността, и нейната целесъобразност предвид очакваните резултати;

| г) | въздействието на очакваните резултати върху целите, посочени в членове 2 и 3, и върху дейностите, посочени в член 4. |
| --- | --- |

г)

въздействието на очакваните резултати върху целите, посочени в членове 2 и 3, и върху дейностите, посочени в член 4.

5.   Молбите за оперативни безвъзмездни средства, посочени в член 4, буква г), се оценяват от гледна точка на:

| а) | съответствието с целите на програмата; |
| --- | --- |

а)

съответствието с целите на програмата;

| б) | качеството на предвидените дейности; |
| --- | --- |

б)

качеството на предвидените дейности;

| в) | вероятното мултиплициращо въздействие на тези дейности върху обществеността; |
| --- | --- |

в)

вероятното мултиплициращо въздействие на тези дейности върху обществеността;

| г) | географското въздействие на осъществяваните дейности; |
| --- | --- |

г)

географското въздействие на осъществяваните дейности;

| д) | участието на гражданите в организацията на съответните организации; |
| --- | --- |

д)

участието на гражданите в организацията на съответните организации;

| е) | съотношението между разходи и ползи по предложената дейност. |
| --- | --- |

е)

съотношението между разходи и ползи по предложената дейност.

6.   Комисията разглежда всяка от предложените дейности, представени й съгласно член 4, букви б) и в). Решенията по отношение на тези дейности се вземат в съответствие с процедурата, посочена в член 11, параграф 2.

Член 10

Управителен комитет

1.   Комисията се подпомага от управителен комитет.

2.   Когато се прави позоваване на настоящия параграф, се прилагат членове 4 и 7 от Решение 1999/468/ЕО, като се вземат предвид разпоредбите на член 8 от него.

Срокът, предвиден в член 4, параграф 3 от Решение 1999/468/ЕО, се определя на три месеца.

Член 11

Консултативен комитет

1.   Комисията се подпомага от консултативен комитет.

2.   Когато се прави позоваване на настоящия параграф, се прилагат членове 3 и 7 от Решение 1999/468/ЕО, като се вземат предвид разпоредбите на член 8 от него.

Член 12

Взаимно допълване

1.   Ще се търси взаимодействие и взаимно допълване с други правни инструменти на Общността, в частност със специалната програма „Наказателно правосъдие“ в рамките на общата програма „Основни права и правосъдие“, общите програми „Сигурност и гарантиране на свободите“ и „Солидарност и управление на миграционните потоци“. Статистическият елемент на информацията относно гражданското правосъдие ще се разработва в сътрудничество с държавите-членки, като при необходимост ще се използва статистическата програма на Общността.

2.   Програмата може по изключение да споделя средства с други правни инструменти на Общността, в частност със специалната програма „Наказателно правосъдие“ като част от общата програма „Основни права и правосъдие“, с цел изпълняване на дейности, отговарящи на целите и на двете програми.

3.   Дейностите, финансирани съгласно настоящото решение, не получават финансова подкрепа за същата цел от други финансови инструменти на Съюза или Общността. Бенефициерите по програмата предоставят на Комисията информация относно финансирането, получено от общия бюджет на Европейския съюз и от други източници, както и информация за текущите заявления за финансиране.

Член 13

Бюджетни ресурси

1.   Финансовият пакет за изпълнението на настоящото решение следва да се определи на 109 300 000 EUR за периода, посочен в член 1.

2.   Бюджетните ресурси, които са определени за предвидените в програмата дейности, се вписват в годишните бюджетни кредити от общия бюджет на Европейския съюз. Ежегодното заделяне на средства за програмата се одобрява от бюджетния орган в границите на финансовата рамка.

Член 14

Мониторинг

1.   Комисията следи при всяка финансирана по програмата дейност бенефициерът да представя технически и финансови доклади относно постигнатия напредък, както и окончателен доклад в срок от три месеца след приключването на дейността. Комисията определя формата и структурата на докладите. Комисията предоставя докладите на държавите-членки.

2.   Без да се засягат одитите, които се провеждат от Сметната палата в сътрудничество с компетентните национални одитори или отдели съгласно член 248 от Договора, и другите проверки, извършени съгласно член 279, параграф 1, първа алинея, буква б) от Договора, длъжностните лица и другите служители на Комисията имат право да извършват проверки на място, включително представителни проверки, на дейностите, финансирани по програмата.

3.   Комисията следи договорите и споразуменията, сключени в резултат от изпълнението на програмата, да предвиждат, по-специално, наблюдение и финансов контрол от страна на Комисията (или упълномощени от нея представители), ако е необходимо посредством проверки на място, както и одити от Сметната палата.

4.   Комисията следи бенефициерите на финансова помощ да пазят на разположение на Комисията всички оправдателни документи, отнасящи се до разходите по дадена дейност, за период от пет години след последното плащане, свързано с всяка дейност.

5.   На базата на резултатите от докладите и представителните проверки, посочени в параграфи 1 и 2, Комисията променя, ако е необходимо, размера или условията на отпускане на първоначално одобрената финансовата помощ, както и графика на плащанията.

6.   Комисията следи за предприемането на всякакви други стъпки, необходими, за да провери дали финансираните дейности са били осъществени правилно и в съответствие с разпоредбите на настоящото решение и на Финансовия регламент.

Член 15

Защита на финансовите интереси на Общността

1.   Комисията осигурява защитата на финансовите интереси на Общността при осъществяването на дейности, финансирани по настоящото решение, чрез прилагането на мерки за предотвратяване на измама, корупция и други незаконни действия, посредством ефективни проверки и чрез възстановяване на неправомерно изплатените суми и ако бъдат открити нередности, чрез ефективни, съразмерни и възпиращи санкции, в съответствие с регламенти (ЕО, Евратом) No 2988/95, (Евратом, ЕО) No 2185/96 и (ЕО) No 1073/1999.

2.   За дейностите на Общността, финансирани по настоящото решение, се прилагат регламенти (ЕО, Евратом) No 2988/95 и (Евратом, ЕО) No 2185/96 за всяко нарушение на разпоредбите на правото на Общността, включително за нарушения на договорните задължения, уредени въз основа на програмата, които са резултат от действие или бездействие на някой икономически субект и които ощетяват или биха ощетили общия бюджет на Европейския съюз или управлявани от Европейските общности бюджети чрез неоправдано перо на разходи.

3.   Комисията следи сумата на отпуснатата за дадена дейност финансова помощ да бъде намалена, спряна или възстановена, ако открие нередности, включително неспазване на разпоредбите на настоящото решение или на специалното решение, договор или споразумение за отпускане на въпросната финансова помощ, или ако се окаже, че без да е потърсено одобрението на Комисията, дейността е била променена по начин, който противоречи на естеството или на условията за реализацията на проекта.

4.   Ако крайният срок не бъде спазен или постигнатият напредък при осъществяване на дейността оправдава само част от предоставената финансова помощ, бенефициерът представя обяснения на Комисията в рамките на определен срок. Ако бенефициерът не даде задоволителен отговор, Комисията осигурява възможността за отмяна на плащането на останалата финансова помощ и за изискване за възстановяване на вече платените суми.

5.   Комисията гарантира, че всяко неправомерно плащане се възстановява на Комисията. Върху всички суми, които не са възстановени своевременно според условията, предвидени във Финансовия регламент, се начисляват лихви.

Член 16

Оценяване

1.   На програмата се извършва редовен мониторинг, за да се проследи осъществяването на дейностите, провеждани по нея.

2.   Комисията осигурява редовна независима външна оценка на програмата.

3.   Комисията представя пред Европейския парламент и пред Съвета:

| а) | годишно представяне на изпълнението на програмата; |
| --- | --- |

а)

годишно представяне на изпълнението на програмата;

| б) | междинен доклад за оценка на получените резултати и за качествените и количествените аспекти на изпълнението на програмата, включително за работата, извършена от бенефициерите на оперативни безвъзмездни средства, посочени в член 4, буква г), не по-късно от 31 март 2011 г.; |
| --- | --- |

б)

междинен доклад за оценка на получените резултати и за качествените и количествените аспекти на изпълнението на програмата, включително за работата, извършена от бенефициерите на оперативни безвъзмездни средства, посочени в член 4, буква г), не по-късно от 31 март 2011 г.;

| б) | съобщение за продължаване на програмата не по-късно от 30 август 2012 г.; |
| --- | --- |

б)

съобщение за продължаване на програмата не по-късно от 30 август 2012 г.;

| в) | ex post доклад за оценка не по-късно от 31 декември 2014 г. |
| --- | --- |

в)

ex post доклад за оценка не по-късно от 31 декември 2014 г.

Член 17

Публикуване на проектите

Всяка година Комисията публикува списък с дейностите, финансирани по програмата, с кратко описание на всеки проект.

Член 18

Публичност

Комисията определя насоки за осигуряване на публичност на финансирането, отпуснато съгласно настоящото решение.

Член 19

Влизане в сила

Настоящото решение влиза в сила на двадесетия ден след публикуването му в Официален вестник на Европейския съюз.

То се прилага от 1 януари 2007 г.

Съставено в Брюксел

За Европейския парламент

Председател

За Съвета

Председател

---

(1)  Становище на Европейския парламент от 14 декември 2006 г. (все още непубликувано в Официален вестник), Обща позиция на Съвета от 13 юни 2007 г. и Обща позиция на Европейския парламент от ... (все още непубликувана в Официален вестник); Решение на Съвета от ... (все още непубликувано в Официален вестник).

1

(2)  Съвместно действие 96/636/ПВР от 28 октомври 1996 г., прието от Съвета въз основа на член К.3 от Договора за Европейския съюз, относно програма за насърчаване и обмен на правни специалисти („Гроций“) (ОВ L 287, 8.11.1996 г., стр. 3); Регламент (ЕО) No 290/2001 на Съвета от 12 февруари 2001 г. за удължаване срока на действие на програмата за насърчаване и обмен на правни специалисти в областта на гражданското право („Гроций“ — гражданско право) (ОВ L 43, 14.2.2001 г., стр. 1).

2

(3)  Решение No 1496/98/ЕО на Европейския парламент и на Съвета от 22 юни 1998 г. за създаване на програма за действие за подобряване на познанията на общностното право сред правните професии (проект „Робер Шуман“) (ОВ L 196, 14.7.1998 г., стр. 24).

3

(4)  ОВ L 115, 1.5.2002 г., стр. 1.

4

(5)  ОВ C 53, 3.3.2005 г., стр. 1.

5

(6)  ОВ C 198, 12.8.2005 г., стр. 1.

6

(7)  ОВ C 139, 14.6.2006 г., стр. 1.

7

(8)  ОВ L 248, 16.9.2002 г., стр. 1. Регламент, изменен с Регламент (ЕО, Евратом) No 1995/2006 (ОВ L 390, 30.12.2006 г., стр. 1).

8

(9)  ОВ L 357, 31.12.2002 г., стр. 1. Регламент, последно изменен с Регламент (ЕО, Евратом) No 478/2007 (ОВ L 111, 28.4.2007 г., стр. 13).

9

(10)  ОВ L 312, 23.12.1995 г., стр. 1.

10

(11)  ОВ L 292, 15.11.1996 г., стр. 2.

11

(12)  ОВ L 136, 31.5.1999 г., стр. 1.

12

(13)  ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).

13

(14)  ОВ C 69, 21.3.2006 г., стр. 1.

14

(15)  ОВ L 174, 27.6.2001 г., стр. 25.

15

---

ИЗЛОЖЕНИЕ НА МОТИВИТЕ НА СЪВЕТА

I.   ВЪВЕДЕНИЕ

На заседанието си на 19 и 20 април 2007 г. Съветът постигна политическо споразумение по текста на проекторешението за създаване на специална програма „Гражданско правосъдие“ за периода 2007-2013 г. като част от общата програма „Основни права и правосъдие“ (1).

В резултата на това политическо споразумение на 13 юни 2007 г. Съветът прие единодушно своята обща позиция.

II.   АНАЛИЗ НА ОБЩАТА ПОЗИЦИЯ

До голяма степен общата позиция на Съвета съвпада с позицията на Европейския парламент, приета на първо четене на 14 декември 2006 г. (2) Повечето изменения, приети от Европейския парламент, са включени в общата позиция, което следователно отговаря на желанията на Европейския парламент, изразени от Парламента и приети от Съвета (3) по време на неформалните контакти, довели до приемането на позицията на Европейския парламент на първо четене.

Всъщност, единствените изменения, които Съветът не прие, са тези, свързани с процедурата на комитета, тоест част от съображение 13 (ново съображение 16), член 9, параграф 3 и член 10A (нов член 10). Както вече беше обяснено на Европейския парламент през октомври 2006 г., Съветът не счита желаната от Европейския парламент процедура по регулиране с контрол за подходящата процедура на комитета за приемането на годишните работни програми. Изпълнителните правомощия, предоставени на Комисията в това отношение, не са предназначени за внасяне на промени в текста на основния инструмент чрез заличаване или заменяне на определени части, или допълване, като се добавят нови несъществени елементи. Напротив, те са предназначени за прилагането на специфични съществуващи правила в основния акт, без да позволяват на Комисията да добавя нови елементи и по този начин да го „допълва“. Следователно Съветът поддържа в своята обща позиция предвидената процедура за управление в текста на основното споразумение (4), потвърдено от Съвета по правосъдие и вътрешни работи на 24 юли 2006 г.

III.   ЗАКЛЮЧЕНИЕ

Съветът счита текста на общата позиция за добре балансиран текст и най-добрият възможен компромис.

---

(1)  Док. 8021/07 JUSTCIV 72 CODEC 305.

(2)  Док. 16587/06 CODEС 1524 JUSTCIV 279.

(3)  Док. 14546/07 JUSTCIV 235 CODEC 1188.

(4)  Док. 5288/1/06 REV 1 JUSTCIV 5 CODEC 27 + COR 1.

---